 322. அத்துணைக் கெங்கனு மொத்ததொன் றிலதே.  வாழ்க்கைத் துணைக்கு ஈடு, இணை யாரும் இல்லை.  323. ஆக்கமுங் கேடு மத்துணை யாலாம்.  ஒருவருடைய செல்வமும் அழிவும் அவருடைய உயிர்த் துணையால் அவருக்கு அமைகிறது.  324. கொள்ளு மறிவெலாங் கொண்டுபின் றுணைகொளல்.  ஒருவன் தன் அறிவைக் கொண்டு நன்கு ஆராய்ந்து பின்னர் வாழ்க்கைத் துணையைத் தேர்வு செய்தல் வேண்டும்.  325. கொளுமுன் கொண்டிடிற் குற்றம் பலவாம்.  ஆராயாமல் வாழ்க்கைத் துணையைத் தேர்ந்தெடுப்பது பலவகைப் பிரச்சினைகளையும் ஏற்படுத்தும்.